Da gaske an yi wa Buhari korar-kare a Kano? : Bindiddigi
Da gaske an yi wa Buhari korar-kare a Kano?
Fitaccen malamin aikin jaridar nan dan Najeriya mazaunin kasar Amurka Farooq Kperogi ya wallafa was
Published on April 6, 2019 1:09 pm EST Manyan LabaraiPrimary category in which blog post is published
Fitaccen malamin aikin jaridar nan dan Najeriya mazaunin kasar Amurka Farooq Kperogi ya wallafa wasu hotuna da ke nuna tawagar motocin kamfe na Shugaba Muhammadu Buhari wadanda aka ce mutanen Kano sun yi musu korar-kare.
Kperogi ya nemi sanin sahihancin labarin daga mazauna jihar Kano sannan kuma ya jawo hankalin gamayyar ‘yan jaridu masu yaki da labaran karya a Najeriya (Cross Check Nigeria) domin su ma su binciki batun.
Rukunin hotunan dai sun kuma nuna yadda mutanen gari suka yi wa jami’an tsaro ihu.
A ranar 25 ga watan Disamba ne wani fitaccen ma’abocin shafin Facebook ya wallafa hotunan tare da ikirarin hakan, wanda tuni aka yada su sau sama da 5,000.
Daga baya dai ikirarin ya bulla a wasu shafuka da dama a Intanet.
Sai dai sakamakon binciken gamayyar ta Cross Check Nigeria ya tabbatar da rashin gaskiyar al’amarin.
Daya daga cikin hotunan ya bulla a Intanet tun a watan Fabarairu na shekarar 2016 kuma yana dauke ne da wani magoyin bayan dan takarar jami’yyar hamayya a kasar Uganda yayin da yake kokarin jifan ‘yan sanda lokacin wata zanga-zanga biyo bayan zaben kasar.
Hotunan dai an sake wallafa su a Facebook a watan Maris da ya gabata da kuma shafin Intanet na Nairaland, wadanda aka saka tun a Disambar 2017.